Lukács Helga-Erika

*Hol nem volt…*

Ma már a csillagok sem ragyognak úgy, mint régen,

Mikor a zöld pázsiton egykoron egymás kezét fogva ,

elmélázva kerestük, melyik a mienk, hol ragyog.

Erdély hegyei, szerelmeseim, ti szépek

Hová tűnt varázsa, mikor köztetek járván

Lelkem zongoráján játszodott szépségitek?

A mező , mi akkoron a messziből fehéren csillogott

Gyapjas juhaival díszbe öltözvén magát

Megfázik-e ily csórén, most, az új világ tavaszán?

Szennyes vizében patakinknak régesrégóta

Nem csörtet alá kövér halbrigád. Kérdem én:

Ember, boldog e tájon tudsz-e lenni még?

Te rossz kommün szülte emberiség,

Ki kényelmedről nem mondanál le semmiért,

Hát nem jobb ízzel nyelted a levegőt is még?

Szürkülő hajkoronádat gyámbászó kölyköknek

Fiaidnak, unokádnak, kit a kíváncsiság felemészt,

Mezei virágok szagjából, mondd csak, vajon jut-e még?

Kinek bűne? Mented magad, hiú kis önbecsülés-

Rajtad kívül minden ember...de a tükör visszanéz.

Önnönképed elbírod-e, vagy a látvány felemészt?

 *(Marosvásárhely, 2019 október)*